วิกิพีเดีย:เงื่อนไขสำหรับการลบทันที

WP:CSD
เงื่อนไขสำหรับการลบทันทีเป็นเงื่อนไขเฉพาะที่ผู้ดูแลระบบได้รับการสนับสนุนให้ดำเนินการลบหน้าวิกิพีเดียหรือสื่อโดยทันที ซึ่งกรณีดังกล่าวจะต้องเข้ากับกรณีที่ระบุไว้ด้านล่างนี้เท่านั้น เนื่องจากเป็นที่ยอมรับกันว่าเป็นเนื้อหาที่ไม่สามารถปรับปรุงแก้ไขทำให้เหมาะสมสำหรับวิกิพีเดียได้อย่างแน่นอน สำหรับการลบประเภทอื่นซึ่งไม่เป็นไปตามเงื่อนไขด้านล่างนี้ ผู้ดูแลระบบควรพิจารณาอย่างถี่ถ้วนก่อนที่จะลบ เพื่อป้องกันปัญหาที่จะเกิดขึ้นตามมา

**วิธีการ**

**ผู้แจ้งลบ**
# หากพบว่าหน้าใดมีเนื้อหาเป็นไปตามเกณฑ์ด้านล่าง ควรทำการแจ้งลบทันทีเพื่อให้ผู้ดูแลระบบทราบว่ามีการแจ้งลบเกิดขึ้น โดยเพิ่มแม่แบบ ลบ บนสุดของหน้า(ถ้าเป็นแม่แบบ ควรใส่  แทน)
#:: การดำเนินการดังกล่าวควรพิจารณาเสียก่อนว่าหน้านั้นไม่สามารถปรับปรุงให้เป็นสารานุกรมได้อีกแล้ว (กล่าวคือ ใส่ โครง ย้ายไปรวมกับบทความอื่น เพิ่มเติมข้อมูล ย้อนกลับไปยังรุ่นที่เขียนดีกว่า หรือเปลี่ยนทาง เป็นต้น)
# ควรเพิ่มคำอธิบายอย่างย่อเพื่อกล่าวว่าหน้านั้นถูกเสนอให้แจ้งลบอย่างรวดเร็ว
# ผู้สร้างและผู้เขียนหลักของหน้าหรือไฟล์สื่อควรได้รับการเตือนในหน้าอภิปราย (หากเป็นไปได้) รวมทั้งระบุไว้ให้ผู้ที่เกี่ยวข้องทราบถึงการแจ้งลบบทความที่ตนเขียนหรือเริ่มขึ้นภายใต้เงื่อนไข

**ผู้สร้างหน้าและผู้เขียนหลัก**
สำหรับผู้สร้างหน้าและผู้เขียนหลักที่ไม่เห็นด้วยกับการแจ้งลบทันที ไม่ควรนำป้ายแจ้งลบออกด้วยตนเอง การนำป้ายออกควรจะดำเนินการโดยผู้แก้ไขที่ไม่ใช่ผู้สร้างหน้าเท่านั้น ผู้เขียนที่ไม่เห็นด้วยกับการแจ้งลบควรคลิกปุ่ม "ตัดต้านการแจ้งลบ" บนป้ายแม่แบบแจ้งลบแล้วชี้แจงเหตุผลที่ไม่เห็นด้วยในหน้าอภิปราย

**รายการเงื่อนไข**

**ทั่วไป**
หลักเกณฑ์นี้สามารถใช้ได้กับทุกเนมสเปซ (บทความ หน้าเปลี่ยนทาง หน้าผู้ใช้ หน้าพูดคุย ไฟล์ ฯลฯ)

**ท1 ไม่มีเนื้อหาอย่างชัดเจน ไม่มีความหมาย หรือไม่อาจเข้าใจได้**
เนื้อหาทั้งหมดเป็นข้อความที่ไม่ปะติดปะต่อกัน หรือไม่มีความหมาย โดยไม่มีเนื้อหาหรือประวัติที่มีความหมาย- ไม่รวมการเขียนคุณภาพเลว ข้อความยืดยาว ข้อความเห็นลามก ทฤษฎีที่เหลือเชื่อ การก่อกวนและหลอกลวง ข้อมูลที่เป็นเรื่องแต่ง เนื้อหาที่ไม่ใช่ภาษาไทยที่ปะติดปะต่อกัน และเนื้อหาที่แปลอย่างเลว และไม่รวมหน้าทดลองเขียนและหน้าในเนมสเปซผู้ใช้ กล่าวโดยสรุป คือ "ท1" ใช้กับหน้าที่คุณไม่เข้าใจ- , 

**ท2 หน้าทดลอง**
หน้าที่สร้างขึ้นเพื่อทดสอบการแก้ไขหรือฟังก์ชันอื่นของวิกิพีเดีย รวมหน้าย่อยของหน้าทดลองเขียนวิกิพีเดีย- ยกเว้นหน้าทดลองเขียน หน้าในเนมสเปซผู้ใช้ และแม่แบบที่สมบูรณ์แต่ไม่พบใช้หรือซ้ำซ้อน - , 

**ท3 การก่อกวนและหลอกลวงชัดแจ้ง**
รวมการให้ข้อมูลที่ผิดอย่างชัดแจ้ง การหลอกลวงที่ชัดแจ้ง (รวมถึงภาพที่เจตนาให้ข้อมูลที่ผิด) และการเปลี่ยนทางซึ่งสร้างขึ้นจากการเก็บกวาดการก่อกวนย้ายหน้า- , 

**ท4 การลบทางเทคนิค**
หมายความถึง การบำรุงรักษาอย่างไม่มีข้อพิพาท เช่น การลบหน้าแก้ความกำกวมที่ไม่จำเป็นหรือการเปลี่ยนชื่อหน้าที่ไม่มีข้อพิพาท นอกจากนี้ยังรวมหน้าที่สร้างผิดพลาดอย่างไม่มีข้อสงสัย และ/หรือ ในเนมสเปซที่ไม่ถูกต้อง ผู้ดูแลระบบควรให้เหตุผลการลบในหน้าอภิปรายหรือในคำอธิบายอย่างย่อด้วย- , 

**ท5 ผู้เริ่มเขียนแจ้งลบ**
หากมีการร้องโดยมีเจตนาดีและผู้ที่เพิ่มเนื้อหาปริมาณมากแก่หน้าและหน้าอภิปรายที่เกี่ยวข้องเป็นผู้สร้าง (สำหรับหน้าเปลี่ยนทางซึ่งสร้างขึ้นอันเป็นผลของการเปลี่ยนชื่อ ผู้ย้ายยังต้องเป็นผู้เขียนสาระสำคัญของหน้าก่อนที่จะย้ายด้วย)- หมายเหตุ: ใช้ไม่ได้กับหน้าพูดคุยกับผู้ใช้ ซึ่งจะต้องถูกลบภายใต้พฤติการณ์พิเศษจริง ๆ เท่านั้น ถ้าผู้เขียนเพียงคนเดียวทำหน้าว่างนอกเหนือไปจากหน้าเนมสเปซผู้ใช้หรือหน้าหมวดหมู่ อาจถือเป็นการร้องให้ลบเช่นกัน- , 

**ท6 หน้าซึ่งขึ้นกับหน้าว่าง**
ตัวอย่างเช่น หน้าอภิปรายที่ไม่มีบทความเรื่องเดียวกัน; หน้าย่อยที่ไม่มีหน้าหลัก; หน้าของภาพซึ่งไม่มีภาพ; การเปลี่ยนทางไปยังหน้าที่ไม่ถูกต้อง เช่น หน้าที่ไม่มีอยู่, เปลี่ยนทางวนลูป และชื่อไม่เหมาะสม; และหมวดหมู่ซึ่งบรรจุแม่แบบที่ลบหรือเปลี่ยนทางแล้ว - ไม่รวมหน้าที่มีประโยชน์ต่อโครงการ และโดยเฉพาะอย่างยิ่ง การอภิปรายลบ หน้าผู้ใช้ หน้าพูดคุยกับผู้ใช้ กรุหน้าอภิปราย การเปลี่ยนทางซึ่งยังสามารถเปลี่ยนทางไปยังหน้าที่ถูกต้องได้ และหน้าภาพหรือหน้าอภิปรายสำหรับภาพที่มีอยู่ในวิกิมีเดียคอมมอนส์- , 

**ท7 หน้าซึ่งดูหมิ่น ข่มขู่หรือก่อกวนสิ่งที่เป็นหัวเรื่องหรือสิ่งอื่น และไม่มีความมุ่งหมายอื่น**
"หน้าโจมตี" เหล่านี้อาจรวมการหมิ่นประมาท การข่มขู่ทางกฎหมาย เนื้อหาซึ่งมีเจตนาแท้จริงเพื่อก่อกวนหรือข่มขู่บุคคลหรือเนื้อหาชีวประวัติของบุคคลที่มีชีวิตอยู่ ซึ่งกล่าวถึงในแง่ลบทั้งหมดและไม่มีแหล่งอ้างอิง หน้าเหล่านี้ควรถูกลบทันทีเมื่อไม่มีรุ่นที่เป็นกลางในประวัติของหน้าให้ย้อนไป ทั้งชื่อหน้าและเนื้อหาของหน้าอาจถูกนำไปพิจารณาเพื่อประเมินการโจมตี บทความเกี่ยวกับบุคคลที่มีชีวิตอยู่ซึ่งถูกลบภายใต้เงื่อนไขนี้ไม่ควรมีการกู้คืนหรือสร้างใหม่โดยผู้ใช้คนใดกระทั่งเข้ามาตรฐานบทความชีวประวัติ - , 

**ท8 การโฆษณาหรือส่งเสริมชัดเจน**
หน้าที่เป็นเชิงส่งเสริมทั้งหมด และจำต้องมีการเขียนใหม่โดยพื้นฐานเพื่อให้เป็นสารานุกรม - หมายเหตุ: บทความเกี่ยวกับบริษัทหรือผลิตภัณฑ์ซึ่งมีการอธิบายหัวเรื่องจากมุมมองที่เป็นกลางไม่เข้าเงื่อนไขนี้, คำว่า "การส่งเสริม" ไม่จำเป็นต้องหมายถึงการส่งเสริมเชิงพาณิชย์ ทั้งนี้ สิ่งใดก็สามารถถูกส่งเสริมได้ รวมทั้งบุคคล องค์การที่มิใช่เชิงพาณิชย์ มุมมอง ฯลฯ- , 

**ท9 การสร้างหน้าที่เคยถูกลบใหม่**
เป็นสำเนาเหมือนกันและไม่มีการปรับปรุงอย่างเพียงพอ ไม่ว่าจะชื่อใดก็ตาม ของหน้าที่ถูกลบโดยการอภิปรายลบล่าสุด - ไม่รวมหน้าที่ไม่เหมือนกับรุ่นที่ถูกลบเพียงพอ หน้าที่เหตุแห่งการลบสิ้นไปแล้ว และเนื้อหาถูกย้ายไปยังเนมสเปซผู้ใช้เพื่อการปรับปรุงอย่างชัดแจ้ง (แต่มิใช่เพียงเพื่อหลีกเลี่ยงนโยบายการลบของวิกิพีเดีย) เงื่อนไขนี้ยังไม่รวมเนื้อหาที่ไม่ถูกลบโดยการทบทวนการลบ และหน้าที่ถูกลบโดยการเสนอให้ลบหรือการลบทันที (แม้ว่าในกรณีนี้ เงื่อนไขการลบทันทีอันเป็นเหตุแห่งการลบในครั้งแรกหรือเงื่อนไขการลบทันทีอื่นอาจใช้ได้)- , 

**ท10 ฉบับร่างหรือหน้าชั่วคราวที่ไม่ได้รับการพัฒนาต่อ**
เนมสเปซฉบับร่างหรือหน้าชั่วคราวใด ๆ ที่ไม่ได้รับการแก้ไขโดยผู้ใช้ (ไม่รวมบอต) ภายในหกเดือน หน้าที่ถูกลบด้วยเงื่อนไข ท10 อาจได้รับการกู้คืนเมื่อมีการขอสำเนาหน้าที่ถูกลบ- , 

**บทความ**
เหตุผลด้านล่างนี้ใช้กับบทความหรือสถานีย่อยเท่านั้น

**บ1 ขาดบริบท**
บทความที่ขาดบริบทเพียงพอที่จะระบุหัวเรื่องของบทความ ตัวอย่างเช่น "เขาเป็นชายที่ตลกและมีรถสีแดง เขาทำให้ทุกคนหัวเราะ" เหตุดังกล่าวใช้ได้เฉพาะกับบทความที่สั้นมาก บริบทนี้แตกต่างจากเนื้อหา (ซึ่งเข้าเงื่อนไข บ3 ด้านล่าง) ผู้แจ้งพึงระวังเมื่อแจ้งบทความที่เพิ่งสร้างใหม่ (ควรเว้นระยะเล็กน้อย)- , 

**บ2 บทความภาษาต่างประเทศ หรือคาดว่าใช้โปรแกรมแปลภาษา**
บทความที่มีเนื้อหาส่วนใหญ่หรือทั้งหมดไม่เป็นภาษาไทย  หรือบทความเป็นภาษาไทย แต่เรียบเรียงไม่ถูกต้อง อ่านจับใจความไม่ได้ (อาจมาจากการใช้โปรแกรมแปลภาษา หรือเขียนโดยผู้ไม่รู้ภาษาไทย)- , 

**บ3 ขาดเนื้อหา**
บทความใด ๆ (นอกเหนือจากหน้าแก้ความกำกวม เปลี่ยนทางหรือเปลี่ยนทางข้ามโครงการ) ซึ่งมีเพียงแหล่งข้อมูลอื่น ป้ายหมวดหมู่ และส่วน "ดูเพิ่ม" การบอกชื่อบทความซ้ำ ความพยายามที่จะติดต่อกับบุคคลหรือกลุ่มที่เขียนไว้ในชื่อบทความ คำถามที่ควรถามในหน้าปุจฉา-วิสัชนา ความเห็นคล้ายแชต ป้ายแม่แบบ และ/หรือ ภาพ- อย่างไรก็ดี บทความสั้นมากอาจเป็นโครงที่สมบูรณ์หากมีบริบท ซึ่งในกรณีนี้จะไม่เข้าเงื่อนไขการลบดังกล่าว คล้ายกัน เงื่อนไขนี้ยังไม่ครอบคลุมหน้าที่มีเพียงกล่องข้อมูล เว้นเสียแต่เนื้อหายังเข้าเงื่อนไขข้างต้น ผู้แจ้งพึงระวังเมื่อแจ้งบทความที่เพิ่งสร้างใหม่- , 

**บ4 บทความที่ย้ายข้ามโครงการแล้ว**
บทความใด ๆ ซึ่งมีเพียงนิยามพจนานุกรมซึ่งถูกย้ายข้ามโครงการแล้ว (คือ ไปวิกิพจนานุกรม) แหล่งข้อมูลปฐมภูมิซึ่งย้ายข้ามโครงการแล้ว (คือ ไปวิกิซอร์ซ) หรือบทความเกี่ยวกับเรื่องใด ๆ ที่เคยมีการอภิปรายแล้วได้ข้อสรุปว่า ให้ย้ายไปยังวิกิอื่น หลังจากมีการย้ายอย่างเหมาะสมและมีการบันทึกสารสนเทศผู้แต่งแล้ว- , 

**บ5 ไม่มีสิ่งชี้บอกความสำคัญ**
บทความเกี่ยวกับบุคคลที่มีอยู่จริง สัตว์เฉพาะตัว (เช่น หลินปิง หมึกพอล) องค์การ (เช่น วงดนตรี คลับ บริษัท) เนื้อหาเว็บหรือผลงานดนตรีซึ่งไม่มีการชี้บอกว่า เหตุหัวเรื่องจึงมีความสำคัญหรือความโดดเด่น ยกเว้นสถาบันการศึกษา- เหตุนี้ต่างจากการพิสูจน์ยืนยันได้และความน่าเชื่อถือของแหล่งอ้างอิง และมาตรฐานที่ต่ำกว่าความโดดเด่นของบทความ - เหตุนี้ใช้เฉพาะกับบทความเกี่ยวกับเนื้อหาเว็บ และบทความเกี่ยวกับบุคคล องค์การและสัตว์เฉพาะตัว ไม่รวมถึงบทความเกี่ยวกับผลงานสร้างสรรค์ของบุคคล องค์การและสัตว์นั้น - เหตุนี้ใช้ไม่ได้กับบทความที่เกี่ยวกับสปีชีส์สัตว์ ใช้ได้กับสัตว์เฉพาะตัวเท่านั้น- เหตุนี้ใช้ไม่ได้กับบทความใด ๆ ที่มีการอ้างความสำคัญหรือความโดดเด่นที่น่าเชื่อถือ แม้การอ้างนั้นไม่มีแหล่งข้อมูลที่น่าเชื่อถือสนับสนุน หรือไม่เป็นไปตามแนวปฏิบัติด้านความโดดเด่นของวิกิพีเดีย แต่เหตุนี้ใช้ได้หากการอ้างความสำคัญหรือความโดดเด่นที่ให้มาไม่น่าเชื่อถือ หากการอ้างนั้นมีความเชื่อถือคลุมเครือ คุณสามารถปรับปรุงบทความด้วยตนเอง หรือแจ้งลบ - , 

**บ6 บทความเพิ่งสร้างที่เป็นสำเนาของหัวเรื่องที่มีอยู่เดิม**
บทความที่เพิ่งสร้าง โดยไม่มีประวัติหน้าที่เกี่ยวเนื่อง ซึ่งทำสำเนาของหัวเรื่องที่มีอยู่แล้วในวิกิพีเดียภาษาไทย และมิได้เพิ่มรายละเอียดหรือปรับปรุงสารสนเทศในบทความที่มีอยู่แล้วใด ๆ เกี่ยวกับเนื้อหา และชื่อบทความมิใช่การเปลี่ยนทางที่เป็นไปได้ - เหตุนี้ไม่รวมการแยกหน้าหรือบทความใด ๆ ที่ขยายความหรือจัดระเบียบบทความที่มีอยู่แล้วใหม่ หรือบทความที่มีเนื้อหาที่มีแหล่งอ้างอิงและสามารถรวมกับบทความอื่นได้- เหตุนี้ควรใช้น้อยครั้ง บทความที่เป็นสำเนาส่วนมาก เป็นเพราะชื่อบทความสะกดผิดหรือเป็นอีกชื่อหนึ่งของบทความหลัก และควรสร้างหน้าเปลี่ยนทางแทน เงื่อนไขนี้ควรใช้เฉพาะหากหัวเรื่องสามารถถูกลบทันทีในฐานะหน้าเปลี่ยนทาง- , 

**หน้าเปลี่ยนทาง**

**ปท1 การเปลี่ยนทางข้ามเนมสเปซ**
การเปลี่ยนทาง นอกเหนือจากลิงก์ย่อ จากเนมสเปซหลักไปยังเนมสเปซอื่นใด ยกเว้นหมวดหมู่:, แม่แบบ:, วิกิพีเดีย:, วิธีใช้: และสถานีย่อย:- หากการเปลี่ยนทางนั้นเป็นผลมาจากการย้ายหน้า พิจารณารอ 1-2 วันก่อนลบหน้าเปลี่ยนทางนั้น - , 

**ปท2 ความผิดพลาดในการพิมพ์**
หน้าเปลี่ยนทางที่เพิ่งสร้างจากความผิดพลาดในการพิมพ์หรือการเรียกชื่อผิด อย่างไรก็ดี การเปลี่ยนทางจากการสะกดผิดหรือการเรียกชื่อผิดโดยทั่วไปมักเป็นประโยชน์ เช่นเดียวกับที่บางครั้งเป็นการเปลี่ยนทางในภาษาอื่น - เงื่อนไขนี้ใช้ไม่ได้กับการเปลี่ยนทางที่ถูกสร้างขึ้นอันเป็นผลจากการย้ายหน้า บทความและโครงที่เพิ่งถูกเปลี่ยนให้เป็นหน้าเปลี่ยนทาง รวมถึงหน้าเปลี่ยนทางที่สร้างขึ้นจากการรวม หรือหน้าเปลี่ยนทางที่ลงท้ายด้วย "(แก้ความกำกวม)" ซึ่งชี้ไปยังหน้าแก้ความกำกวม- , 

**ไฟล์**
เหตุผลด้านล่างนี้ใช้กับไฟล์ ภาพ หรือสื่ออื่น

**ฟ1 เกิน**
ใช้กับสำเนาของไฟล์วิกิพีเดียอื่นที่ไม่ใช้หรือมีคุณภาพ/ความละเอียดต่ำกว่าของไฟล์บนวิกิพีเดียอีกไฟล์หนึ่งซึ่งมีรูปแบบไฟล์เดียวกัน ไม่รวมภาพในวิกิมีเดียคอมมอนส์ (ดู ฟ7)- , 

**ฟ2 ภาพวิบัติหรือว่าง**
ใช้กับไฟล์วิบัติ สูญหาย ว่างหรือมีสารสนเทศที่ไม่จำเป็นหรือมิใช่ metadata อย่างชัดแจ้ง เหตุนี้ยังรวมถึงหน้ารายละเอียดไฟล์สำหรับไฟล์ในคอมมอนส์ ยกเว้นหน้าที่มีสารสนเทศที่ไม่เกี่ยวข้องกับโครงการอื่น (เช่น แม่แบบภาพคัดสรร)- ,